VENDIM
Nr. 560, datë 29.8.2014

PËR MIRATIMIN E PREVENTIVIT PARAPRAK PËR KOMPLEKSIN SPORTIV “TIRANA OLIMPIK PARK”

Në mbështetje të nenit 100 të Kushtetutës, të nenit 18, të ligjit nr. 8402, datë 10.9.1998, “Për kontrollin dhe disiplinimin e punimeve të ndërtimit”, të ndryshuar, dhe të ligjit nr. 9920, datë 19.5.2008, “Për procedurat tatimore në Republikën e Shqipërisë”, të ndryshuar, me propozimin e ministrit të Arsimit dhe Sportit, Këshilli i Ministrave


VENDOSI:

1. Miratimin e preventivit paraprak, për efekt të llogaritjes së fondit limit për zbatimin e projektit me natyrë të veçantë zhvillimi për kompleksin sportiv “Tirana Olimpik Park” (godina e Pallatit të Sportit dhe godina e administratës), sipas tekstit, që i bashkëlidhet këtij vendimi dhe është pjesë përbërëse e tij. 
2. Ministria e Arsimit dhe Sportit, në cilësinë e investitorit, zhvillon procedurën e prokurimit bazuar në fondin limit të përllogaritur në bazë të preventivit paraprak.
3. Ngarkohet Ministria e Arsimit dhe Sportit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

